CELEX: 62011FN0098
Language: mt
Date: 2011-10-03 00:00:00
Title: Kawża F-98/11: Rikors ippreżentat fit- 3 ta’ Ottubru 2011 — ZZ et vs Il-Kummissjoni

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/47
            
         Rikors ippreżentat fit-3 ta’ Ottubru 2011 — ZZ et vs Il-Kummissjoni
   (Kawża F-98/11)
   2011/C 347/90
   Lingwa tal-kawża: il-Franċiż
   
      Partijiet
   
   
      Rikorrenti: ZZ et (rappreżentanti: F. Moyse u A. Salerno, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-Kummissjoni li ċerta għajnuna finanzjarja mogħtija minn Stat Membru lill-istudenti ta’ edukazzjoni ogħla titqies bħala benefiċċju tal-istess natura bħall-benefiċċji għall-familja u li din l-għajnuna finanzjarja titnaqqas mill-benefiċċju għall-iskola mogħti lill-uffiċjali ġenituri ta’ dawn l-istudenti kif ukoll l-annullament tad-deċiżjoni li titressaq proċedura għall-irkupru tal-ħlas mhux dovut.
   
      Talbiet tar-rikorrent(i)
   
   
               —
            
            
               Fir-rigward tal-ewwel disa’ rikorrenti, tannulla, min-naħa waħda, id-deċiżjonijiet li mill-benefiċċji għall-iskola stabbiliti bil-liġi mħallsa lit-tfal tagħhom jitnaqqas l-ammont tal-boroż għall-edukazzjoni ogħla mogħti lil dawn tal-aħħar mis-Centre de Documentation et d’Information sur l’Enseignement Supérieur du Grand-Duché du Luxembourg (CEDIES), kif ukoll, min-naħa l-oħra, tannulla d-deċiżjonijiet li jitressqu proċeduri għall-irkupru tal-ħlas mhux dovut diretti lejn kull wieħed mir-rikorrenti msemmija u li jikkorrispondi għall-ammonti allegatament mhux dovuti tal-benefiċċji għall-iskola rċevuti preċedentement;
            
         
               —
            
            
               fir-rigward tal-aħħar rikorrent, tannulla d-deċiżjoni li titolbu sabiex jikkomunika jekk it-tifel tiegħu kienx jibbenefika minn borża għall-istudju mogħtija mis-CEDIES u li tissospendi, sadanittant, il-benefiċċju għall-iskola għal dan it-tifel mill-1 ta’ Diċembru 2011, f’dak li jirrigwarda b’mod esklużiv din is-sospensjoni;
            
         
               —
            
            
               tinkludi l-arretrati tar-remunerazzjoni riżultanti flimkien mal-interessi għad-dewmien korrispondenti kkalkolati, mid-data tal-iskadenza tal-arretrati dovuti, bir-rata stabbilita mill-Bank Ċentrali Ewropew għall-operazzjonijiet prinċipali ta’ rifinanzjament applikabbli matul il-perijodu kkonċernat, miżjuda b’żewġ punti;
            
         
               —
            
            
               tikkundanna lill-Kummissjoni għall-ispejjeż.